True Blood

Το True Blood είναι αμερικανική δραματική τηλεοπτική σειρά, δημιουργημένη από τον Άλαν Μπολ. Βασίζεται στη σειρά μυθιστορημάτων της Σαρλίν Χάρις "The Southern Vampire Mysteries", τα οποία περιγράφουν τη συμβίωση ανθρώπων και βρικολάκων σε μια μικρή πόλη ονόματι Μπον Τεμπ της Λουιζιάνα. Η σειρά επικεντρώνεται κυρίως στην Σούκι Στάκχαουζ και την οικογένειά της. Η Σούκι είναι ερωτευμένη με τον Μπιλ Κόμπτον, ο οποίος είναι βρικόλακας, αλλά η οικογένειά της μαζί με τους κατοίκους της πόλης κατακρίνει τη σχέση τους, λόγω της φύσης του Μπιλ. Το όνομα της σειράς είναι το σκεύασμα που αντικαθιστά το ανθρώπινο αίμα και καταναλώνουν οι βρικόλακες, ώστε να μην χρειάζεται να σκοτώσουν ανθρώπους για να τραφούν.

Το βασικό μουσικό θέμα είναι το τραγούδι Bad Things του country καλλιτέχνη Τζέις Έβερετ, από το ομότιτλο άλμπουμ του, που κυκλοφόρησε το 2005.

Η σειρά έκανε πρεμιέρα στις 7 Σεπτεμβρίου του 2008 με 12 επεισόδια και μεταδιδόταν από το συνδρομητικό κανάλι HBO στις Ηνωμένες Πολιτείες, ενώ είναι παραγωγής της HBO σε συνεργασία με την εταιρεία παραγωγής του Μπολ, Your Face Goes Here Entertainment. Ο πρώτος κύκλος απέσπασε αρκετά καλές κριτικές και κέρδισε πολλά βραβεία, μεταξύ των οποίων μία Χρυσή Σφαίρα και ένα Emmy.

Ο δεύτερος κύκλος έκανε πρεμιέρα στις 14 Ιουνίου 2009, όπου κύριο ρόλο έπαιξε η μαινάδα Μάριαν.

Ο τρίτος κύκλος έκανε πρεμιέρα στις 13 Ιουνίου 2010, όπου κύριο ρόλο έπαιξαν οι λυκάνθρωποι.

Ο τέταρτος κύκλος έκανε πρεμιέρα στις 26 Ιουνίου του 2011, όπου κύριο ρόλο έπαιξαν οι μάγισσες.

Ο πέμπτος κύκλος έκανε πρεμιέρα στις 10 Ιουνίου του 2012, όπου κύριο ρόλο έπαιξε η θεοποίηση του Μπιλ.

Ο έκτος κύκλος έκανε πρεμιέρα στις 16 Ιουνίου του 2013 με 10 επεισόδια, λόγω της εγκυμοσύνης της Άννα Πάκουιν, όπου κύριο ρόλο έπαιξε η μόλυνση του True Blood με τον ιό της ηπατίτιδας V.

Ο έβδομος και τελευταίος κύκλος έκανε πρεμιέρα στις 22 Ιουνίου του 2014 με 10 επεισόδια, φτάνοντας συνολικά τα 80 επεισόδια, όπου κύριο ρόλο έπαιξε το αντίδοτο του ιού και η αποκατάσταση της τάξης μεταξύ ανθρώπων και βρικολάκων.

Η σειρά είχε μεγάλη απήχηση στη ΛΟΑΤΙ (LGBTI) κοινότητα, λόγω της σεξουαλικότητας κάποιων χαρακτήρων της.

 Ηθοποιοί και χαρακτήρες

 Ηθοποιός  Χαρακτήρας Επεισόδια
συμμετοχής ΣημείωσηΆννα ΠάκουινΣούκι Στάκχαους80Η κύρια πρωταγωνίστρια. Μισή νεράιδα, μισή άνθρωπος, μακρινή εγγονή του Βασιλιά των νεράιδων, τηλεπαθητική, εργάζεται ως σερβιτόρα στο Μερλότς. Ασταθής ερωτικώς, ερωτεύεται τον Μπιλ, τον Έρικ, τον Μάκλιν, τον Σαμ και τον Αλσίντ. Αναγκάζεται από τον ίδιο τον Μπιλ να τον σκοτώσει, ώστε να ελευθερωθεί και να κάνει οικογένεια, πράγμα που τελικά γίνεται.Στίβεν ΜόγιερΜπιλ Κόμπτον80Βρικόλακας 173 ετών που συμπαθεί τους ανθρώπους, ερωτεύεται την Σούκι. Γίνεται σερίφης στην Περιοχή 5 και Βασιλιάς στη Λουιζιάνα. Παρεκτρέπεται όμως από τη δύναμη της εξουσίας και φτάνει έως τη συνένωσή του με το βιβλικό βαμπίρ Λίλιθ, ως "Μπίλιθ". Καταφέρνει να ξεφύγει και προσπαθεί να τα ξαναφτιάξει με τη Σούκι. Αυτή τον κολλά άθελά της ηπατίτιδα V και παρότι υπάρχει αντίδοτο, αρνείται να το πάρει και την αναγκάζει να τον σκοτώσει, αφού έτσι μόνο θα την απελευθερώσει από την παρουσία του για να κάνει δική της οικογένεια.Αλεξάντερ ΣκάρσγκορντΈρικ Νόρθμαν72Βρικόλακας 1.100 ετών, πρώην Βίκινγκ, σερίφης στην Περιοχή 5 στη Λουιζιάνα και ιδιοκτήτης του μπαρ Φανγκτέζια. Απόγονος του Γκόντρικ, ερωτευμένος με την Σούκι, αγαπά παθολογικά την "αδερφή" του Νόρα. Συμμαχεί με την ομάδα Γιάκουζα, αλλά μετά τη σκοτώνει και χρησιμοποιώντας τη Σάρα φτιάχνει το σκεύασμα "New Blood" κατά της ηπατίτιδας V.Ράιαν ΚουάντενΤζέισον Στάκχαους80Αδελφός της Σούκι. Αθλητικός, παρορμητικός, γυναικάς και ελαφρόμυαλος. Μπλέκει με ναρκωτικά, μπαινοβγαίνει στη φυλακή και ακολουθεί μια θρησκευτική ομάδα που κυνηγά βρικόλακες. Τελικά αποφασίζει να γυρίσει στον ίσιο δρόμο και γίνεται βοηθός σερίφη, ενώ παντρεύεται την Μπρίτζετ, πρώην κοπέλα του φίλου του Χόιτ.Σαμ ΤράμελΣαμ Μερλότ79Ιδιοκτήτης του μπαρ Μερλότς. Μεταμορφώνεται σε όποιο ζώο θέλει. Γίνεται Δήμαρχος στο Μπον Τεμπς και αφήνει το μπαρ στην Αρλίν. Φεύγει με τη Νικόλ στο Σικάγο, για να μεγαλώσουν την κόρη τους με ασφάλεια.Ρουτίνα ΓουέσλεϊΤάρα Θόρντον75Κολλητή της Σούκι. Έχει σχέση με τον Σαμ, τη Ναόμι, τον Εγκς και τον Τζέισον. Σκοτώνεται υπερασπιζόμενη τη Σούκι και εκείνη βάζει την Πάμελα να τη μετατρέψει σε βρικόλακα για να ζήσει. Τελικά σκοτώνεται από μολυσμένους βρικόλακες υπερασπιζόμενη τη μητέρα της.Αντίνα ΠόρτερΛέτι Μέι Θόρντον38Μητέρα της Τάρα, αλκοολική και με έφεση προς τα Θεία, όπως αυτή τα πιστεύει. Τα φτιάχνει με τον εφημέριο Ρέβερεντ.Nίλσαν ΈλιςΛαφαγιέτ Ρέινολντς80Μάγειρας στο Μερλότς, ομοφυλόφιλος, έμπορος ναρκωτικών, ισχυρό μέντιουμ και μάγος, ξάδερφος της Τάρα. Τα έχει με τον Τζίζους και αργότερα με τον βρικόλακα Τζέιμς.Γκρεγκ ΝτάνιελΡέβερεντ Ντάνιελς12Εφημέριος στο Μπον Τεμπς, έχει σχέση με την Λέτι Μέι και προσπαθεί να τη σταματήσει από το αλκοόλ και τα ναρκωτικά.Βεντέτ ΛιμΝαόμιΚύκλος 4Σύντροφος της Τάρα στη Νέα Ορλεάνη.Μέχκαντ Μπρουκ"Εγκς" Μπενέντικτ Ταλέι13Πρώην ναρκομανής, τα φτιάχνει με την Τάρα. Δολοφόνος της μαινάδας Μάριαν. Όταν μαθαίνει για τις δολοφονίες που διέπραξε πάει να παραδοθεί στον σερίφη Άντι, τσακώνονται και σκοτώνεται από τον Τζέισον.Ντέμπορα Αν ΒολΤζέσικα Χάμπι70Νεαρή παρθένα βρικόλακας που μετατράπηκε υποχρεωτικά από τον Μπιλ, σε αντικατάσταση βρικόλακα που σκότωσε εκείνος. Τα φτιάχνει με τον Χόιτ, τον Τζέισον και τον Τζέιμς. Ο Μπιλ την απελευθερώνει λίγο πριν πεθάνει και παντρεύεται την πρώτη της αγάπη, τον Χόιτ.Τζιμ ΠάρακΧόιτ Φόρτνμπερι59Φίλος του Τζέισον. Αγαπά την Τζέσικα. Όταν εκείνη προδίδει τον έρωτά τους με το φίλο του, φεύγει για να δουλέψει στην Αλάσκα. Επιστρέφει για την κηδεία της μητέρας του, σκοτώνει την Βάιολετ, χωρίζει με τη φίλη του Μπρίτζετ και παντρεύεται την μετανοιωμένη Τζέσικα.Κάρι ΠρέστονΑρλίν Φόουλερ76Σερβιτόρα στο Μερλότς. Μητέρα 3 παιδιών, καλόκαρδη, παντρεύεται συνέχεια λάθος ανθρώπους, όπως λέει η ίδια. Ο Σαμ της αφήνει το μπαρ όταν γίνεται Δήμαρχος. Τελικά τα φτιάχνει με τον βρικόλακα Κιθ.Μάικλ Ρέιμοντ-ΤζέιμςΡενέ Λενιέρ14Ήρθε από το Μπούνκι με πλαστό όνομα γιατί είχε σκοτώσει την αδελφή του, που τα είχε με βρικόλακα. Δουλεύει ως σερβιτόρος στο Μερλότς, γίνεται ο 3ος σύζυγος της Αρλίν, ενώ κρυφά κυνηγά και σκοτώνει γυναίκες που έχουν σχέση με βρικόλακες. Σκοτώνεται από την αμυνόμενη Σούκι. Κύριος ανταγωνιστής 1ου κύκλου.Γουίλιαμ ΣάντερσονΜπαντ Ντίαμπορντ22Πρώτος σερίφης του Μπον Τεμπς. Όταν βγαίνει στη σύνταξη, αρχίζει να κυνηγά βρικόλακες, λυκάνθρωπους και νεράιδες. Σκοτώνεται από τον Άντι, όταν δεν παραδόθηκε.Κρις ΜπάουερΆντι Μπέλφλερ75Αστυνομικός ντετέκτιβ στο Μπον Τεμπς. Όταν ο Μπαντ βγαίνει στη σύνταξη, γίνεται πρώτος σερίφης. Είναι μακρινός συγγενής του Μπιλ. Συνευρίσκεται ερωτικά με τη νεράιδα Μορέλα, κάνοντας τετράδυμες κόρες, αλλά η Τζέσικα σκοτώνει τις τρεις από αυτές. Παντρεύεται τη Χόλι.Μπάιλε ΝόμπλΆντιλιν Μπέλφλερ17Νεραϊδοκόρη του Άντι, από την συνεύρεσή του με τη νεράιδα Μορέλα. Είναι η μόνη που επέζησε από τις τετράδυμες αδελφές, όταν η Τζέσικα σε έκρηξη μανίας ήπιε όλο το αίμα τους. Τα φτιάχνει με τον Γουέιντ.Λάουρεν ΜπόουλςΧόλι Κλίαρι48Μάγισσα και σερβιτόρα στο Μερλότς. Παντρεύεται τον Άντι.Νόα ΜάθιουΓουέιντ ΚλήριΚύκλος 7Ο μεγάλος γιος της Χόλι. Τα φτιάχνει με την Άντιλιν.Άαρον Κρίστιαν ΧόουλςΡόκι ΚλήριΚύκλος 7Ο μικρός γιος της Χόλι.Τζο ΜανγκανιέλοΑλσίντ Ερβό41Λυκάνθρωπος, φίλος του Έρικ, ερωτευμένος με την Σούκι. Γίνεται αρχηγός της αγέλης λύκων, αλλά μετά παραιτείται γιατί δεν συμφωνεί με τις πρακτικές τους. Σκοτώνεται υπερασπιζόμενος τη Σούκι.Ρόμπερτ ΠάτρικΤζάκσον Έρβω12Λυκάνθρωπος, πάτερας του Αλσίντ. Πρώην αρχηγός της αγέλης λύκων που και αυτός παραιτήθηκε.Κέλι ΌβερτονΡίκι Νάιλορ11Λυκάνθρωπος, πρώην σύντροφος του Αλσίντ.Μικαέλ ΜακΜίλλανΣτίβεν Νιούλιν30Τηλε-ευαγγελιστής, επικεφαλής της "Συντροφιάς του Ήλιου", μιας ομάδας εναντίον των βρικολάκων, παντρεμένος με τη Σάρα. Τη χωρίζει γιατί τον απάτησε και αργότερα μετατρέπεται σε βρικόλακα με ομοφυλοφιλικές τάσεις. Σκοτώνεται από την Σάρα, αλλά στο τέλος επιστρέφει και την στοιχειώνει.Άννα ΚαμπΣάρα Νιούλιν22Σύζυγος του Στίβεν, τον απάτησε με τον Τζέισον, χώρισαν και τον σκότωσε όταν μετατράπηκε σε βρικόλακας. Έφτιαξε την ηπατίτιδα V με την οποία μόλυνε όλο το απόθεμα του True Blood, κάνοντας την ομάδα Γιάκουζα να την κυνηγήσει, γιατί με τη μόλυνση κατέστρεψε την επιχείρησή τους. Επειδή είχε πιει το αντίδοτο, με το αίμα της μπορεί να σώσει τους βρικόλακες και ο Έρικ φτιάχνει απ'αυτό το "New Blood". Η Πάμελα την εκμεταλλεύεται οικονομικώς για να ταΐζει βαμπίρ, πράγμα που την τρελαίνει. Κύρια ανταγωνιστής 6ου και 7ου κύκλου.Νάταλι ΧολΆμπερ ΜιλςΚύκλος 7Βρικόλακας, αδελφή της Σάρας και μεγάλη ντροπή γι'αυτήν. Σκοτώνεται από τον Έρικ.Τζέρνι Σμόλετ ΜπελΝικόλ ΡάιτΚύκλος 6,7Ακτιβίστρια υπέρ των υπερφυσικών, παντρεμένη με τον Σαμ. Τον πείθει να φύγουν από το Μπον Τεμπς, για να μεγαλώσουν την κόρη τους με ασφάλεια στο Σικάγο.Έβαν Ρέιτσελ ΓουντΣόφι Αν ΛεκλέρκΚύκλος
2,3,4Βρικόλακας 500 ετών, βασίλισσα της Λουιζιάνα, ομοφυλόφιλη και ετεροφυλόφιλη. Στέλνει τον Μπιλ να της φέρει τη Σούκι για να της στραγγίξει το αίμα, ώστε να μπορεί να κυκλοφορεί και την ημέρα με τον ήλιο, αλλά τελικά σκοτώνεται από τον ερωτευμένο Μπιλ και τους ελεύθερους σκοπευτές της Ναν.Κρίστιν Μπάουερ Βαν ΣτράτενΠάμελα (Παμ) Σίνφορντ Ντε Μπέαφορτ61Βρικόλακας, απόγονος του Έρικ, ομοφυλόφιλη. Το 1905 ήταν μαντάμ σε πορνείο και παρακάλεσε τον Έρικ να τη μετατρέψει βαμπίρ, για να μη γεράσει ποτέ. Η Σούκι την πίεσε να μετατρέψει την Τάρα σε βρικόλακα, ώστε να μην πεθάνει. Εκμεταλλεύεται οικονομικώς το αίμα της Σάρας, κάνοντάς την να τρελαθεί.Τάρα ΜπουκΤζίντζερ21Υπέρμαχος των Βρικολάκων , σερβιτόρα στο Φανγκτέζια, ερωτευμένη με τον Έρικ και σκλάβα του για 15 χρόνια.Αμέλια Ρόουζ ΜπλαιρΓουίλα Μπορέλ16Κόρη του κυβερνήτη Τρούμαν. Ο Έρικ την μετέτρεψε σε βαμπίρ για να εκδικηθεί τον πατέρα της. Η Τάρα την πρόσεχε περισσότερο από τον Έρικ και έτσι εκείνη του ζήτησε να την απελευθερώσει.Άρλις ΧόγουαρντΤρούμαν ΜπουρέλΚύκλος 6Κυβερνήτης της Λουιζιάνα, πατέρας της Γουίλα και κυνηγός βρικολάκων. Έχει σχέση με τη Σάρα. Σκοτώνεται από τον Μπίλ.Τζέσικα ΚλαρκΛίλιθ8Βιβλικό βαμπίρ, θεά των Σαγκουινίστας, που πιστεύουν ότι οι άνθρωποι πρέπει να εκτρέφονται σαν βοοειδή και εξυπηρετούν μόνο ως τρόφιμα. Το αίμα της είναι πανίσχυρο. Κύρια ανταγωνιστής 5ου κύκλου.Άλαν ΧάιντΓκόντρικΚύκλος
2,3,4,5Βρικόλακας 2.100 ετών, σερίφης στην περιοχή 9 στο Ντάλας και στο Τέξας. Συμπαθεί τους ανθρώπους. Είναι δημιουργός του Έρικ και της Νόρας. Στον Β' Παγκόσμιο Πόλεμο μαζί με τον Έρικ κυνηγούσαν Ναζί που χρησιμοποιούσαν λυκάνθρωπους. Έχοντας αλλάξει νοοτροπία για το νόημα της ζωής, αυτοκτονεί καιγόμενος με την ανατολή του ήλιου, όταν τον χτυπάνε οι ακτίνες, ενώ του συμπαραστέκεται η Σούκι. Έκτοτε εμφανίζεται σαν πνεύμα και δίνει συμβουλές στους απογόνους του.Λούσι ΓκρίφινΝόρα Γκαινσμπόροου18Βρικόλακας, "αδερφή" του Έρικ, σε σχέση μαζί του, απόγονος του Γκόντρικ. Είναι εκπρόσωπος των Αρχών. Πεθαίνει στα χέρια του Έρικ από ηπατίτιδα V που της χορήγησε ενδοφλέβια η Σάρα.Λουκ Γκράιμς/ Νάθαν ΠάρσονςΤζέιμς Κεντ14Βρικόλακας με ομοφυλοφιλικές τάσεις , έρωτας της Τζέσικα. Τα φτιάχνει με τον Λαφαγιέτ.Καρολίνα ΎδραΒάιολετ Μαζούρσκι14Βρικόλακας από την Πρωσία τον 12ο αιώνα, τα φτιάχνει με τον Τζέισον. Όταν αυτός την παρατά, από ζήλεια τον απαγάγει μαζί με την Τζέσικα, την Άντιλιν και τον Γουέιντ, για να τους σκοτώσει, αλλά τελικά σκοτώνεται από τον Χόιτ.Λίζι ΚαπλάνΈμυ Μπούρλει6Πρώην κοπέλα του Τζέισον, πιάνει δουλειά στο Μερλότς. Απαγάγουν μαζί ένα βρικόλακα, για να χρησιμοποιήσουν το αίμα του ως ναρκωτικό. Σκοτώνεται από τον Ρενέ.Λίντσεϊ ΠούλσιφερΚρίσταλ Νόρις12Πανθηράνθρωπος, τα φτιάχνει με τον Τζέισον. Γίνεται αρχηγός της αγέλης και του ζητά να τους ακολουθήσει, αλλά εκείνος τη χωρίζει.Τζανίνα ΚάβανκαρΛούνα Γκάρζα20Λυκάνθρωπος και αλλαζόμορφη, τα φτιάχνει με τον Σαμ. Πεθαίνει από τον πόνο, όταν αλλάζει μορφή για να σώσει την κόρη της. Τη δίνει στον Σαμ να την προσέχει, αλλά εκείνος την στέλνει στη γιαγιά της Μάρθα, που είναι λυκάνθρωπος, ώστε να είναι με τους δικούς της.Ρούτγκερ ΧάουερΝίαλ Μπριγκάντ6Νεράιδο-προ-προ-προ-παππούς της Σούκι και του Τζέισον. Γεννήθηκε το 3.500 π.Χ. και προσέχει τη Σούκι από το υπερπέραν.Λόις ΣμιθΑντέλ Στάκχαους8Γιαγιά της Σούκι και του Τζέισον. Ουσιαστικά αυτή μεγάλωσε την Τάρα. Σκοτώνεται από τον Ρενέ. Επιστρέφει σαν πνεύμα και μαζί με την Αντόνια πείθει την Μάρνιε να σταματήσει τη δολοφονική δράση της.Ρόμπερτ ΚαζίνσκιΜάκλιν Γουόρλου9Βαμπίρ-νεράιδος, απόγονος της Λίλιθ, πολλών χιλιάδων ετών, που είχε την ικανότητα να κυκλοφορεί με το φως του ήλιου. Κυνηγούσε την Σούκι και τα έφτιαξε μαζί της, ενώ είχε σκοτώσει τους γονείς της, για να τη σώσει. Σκοτώνεται από την Σούκι τον Τζέισον και τον Βασιλιά προ παππού τους.Μικέλ ΦορμπςΜάριαν Φόρεστερ15Πλούσια μαινάδα, κύρια ανταγωνιστής 2ου κύκλου. Παρουσιάζεται ως κοινωνική λειτουργός, μαγεύει τους ανθρώπους και κάνει οργιώδη πάρτι. Προσπαθεί να θυσιάσει τον Σαμ στο θεό Διόνυσο, αλλά τον σώζει ο Μπιλ. Σκοτώνεται από τον Σαμ, που είχε πάρει τη μορφή λευκού ταύρου για να την ξεγελάσει.Μαριάννα ΚλαβένοΛορένα Κραζίνσκι13Βρικόλακας, δημιουργός του Μπιλ κατά τη διάρκεια του πολέμου Βορείων-Νοτίων. Σκοτώνεται από την Σούκι.Τζέσικα ΤακΝαν Φλάναγκαν17Βρικόλακας, εκπρόσωπος των Αρχών. Θέλει να βελτιώσει τη γνώμη των ανθρώπων για τα βαμπίρ, αλλά είναι υποκρίτρια, γιατί και αυτή σκοτώνει ανθρώπους για να τραφεί. Προσπαθεί να στρατολογήσει τον Μπιλ και τον Έρικ για να ανατρέψει τις Αρχές, όμως σκοτώνεται από τον Μπιλ και τον Ερικ.Ντένις ΟΧάρεΡάσελ Έτζιγκτον20Βρικόλακας 2.800 ετών, Βασιλιάς του Μισισιπή, κύριος ανταγωνιστής 3ου κύκλου. Θέλει να ρουφήξει το αίμα από όλες τις νεράιδες, για να κυκλοφορεί και την ημέρα, χωρίς όμως αποτέλεσμα. Σκοτώνεται από τον Έρικ.Κρίστοφερ ΜελόνιΡόμαν Ζιμότσικ5Βρικόλακας, επικεφαλής των Αρχών. Πιστεύει ότι η Βίβλος είναι μια μεταφορά για το πώς να ζήσουν τα βαμπίρ ειρηνικά ανάμεσα στους ανθρώπους. Είναι εραστής της Σαλώμης. Σκοτώνεται από τον Ράσελ.Βαλεντίνα ΣέρβιΣαλώμη Αγκρίπα11Βρικόλακας 2.100 ετών, εκπρόσωπος των Αρχών και κύρια ανταγωνιστής 5ου κύκλου. Είναι η γνωστή Σαλώμη της Καινής Διαθήκης, με το χορό των 7 πέπλων. Είναι ερωμένη του Ρόμαν. Σκοτώνεται από τον Μπιλ, όταν την παραπλάνησε να πιει το αίμα της Λίλιθ, στο οποίο είχε προσθέσει ασήμι.Τοντ ΛόουεΤέρι Μπέλεφλερ56Πεζοναύτης, 4ος σύζυγος της Αρλίν. Στο Ιράκ με διαταγή του Πάτρικ δολοφόνησαν άμαχους. Κυνηγημένος από τα φαντάσματα του πολέμου, σκοτώνει τον Πάτρικ για να γλυτώσει. Υποφέροντας από τύψεις, βάζει ένα φίλο του πρώην πεζοναύτη να τον δολοφονήσει, εκχωρώντας την ασφάλειας ζωής στη γυναίκα του.Σκολτ ΣούαΠάτρικ Ντέιβς9Πεζοναύτης αξιωματικός, φίλος του Τέρι, από τον οποίο όμως σκοτώνεται.Μαρσάλ ΆλμανΤόμι Μίκεν22Αδερφός του Σαμ, μεταμορφώνεται σε όποιο ζώο θέλει. Οι γονείς του τον εκμεταλλεύονται βάζοντάς τον να παίρνει μέρος σε κυνομαχίες. Κλέβει τον Σαμ και σκοτώνει σε ατύχημα τους γονείς του. Σκοτώνεται από Λυκάνθρωπους.Φίονα ΣούανΜάρνιε Στόουνμπρουκ12Μάγισσα, κύρια ανταγωνιστής 4ου κύκλου. Απορρόφησε το πνεύμα της μάγισσας Αντόνια και προσπάθησε ανεπιτυχώς να σκοτώσει τους βρικόλακες της περιοχής της. Σκοτώνεται από τον Μπιλ.Πάολα ΤούρμπεϊΑντόνια Γκαβιλάν ντε ΛογκόρνιοΚύκλος 4Πανίσχυρη μάγισσα που ζούσε στο Λογκόρνιο της Ισπανίας τον 16ο αιώνα. Όταν κάηκε στην πυρά, καταράστηκε όλους τους βρικόλακες της περιοχής να πεθάνουν στον ήλιο. Η Μάρνιε την επανέφερε για να συνεχίσει το έργο της, όμως εκείνη κατάλαβε το λάθος της και αποσύρεται. Επιστρέφει σαν πνεύμα και μαζί με την Αντέλ πείθει την Μάρνιε να σταματήσει τη δολοφονική δράση της.Κέβιν ΑλεχάντροΤζίζους Βελάσκουεζ25Φυσικοθεραπευτής, σύντροφος του Λαφαγιέτ και μάγος. Ο παππούς του είναι ισχυρός μάγος στο Μεξικό. Δολοφονείται από τη Μάρνιε για να του πάρει τις δυνάμεις.Ρίλεϊ ΣμιθΚιθΚύκλος 7Βρικόλακας 515 ετών, τα φτιάχνει με την Αρλίν.

 Κύκλοι 

 1ος κύκλος 
Στην πόλη Μπον Τεμπς της Λουιζιάνα, τα βαμπίρ ζουν ανάμεσα στους ανθρώπους. Η Σούκι είναι μία νεαρή σερβιτόρα, η οποία έχει τηλεπαθητικές ικανότητες και μπορεί να διαβάζει τις σκέψεις των ανθρώπων. Στο μπαρ "Μερλότς", όπου δουλεύει, γνωρίζει μια μέρα ένα βαμπίρ, τον Μπιλ, έναν άντρα 173 ετών που μόλις εγκαταστάθηκε στην πόλη. Η Σούκι αμέσως γοητεύεται από αυτόν. Νιώθει μία περίεργη έλξη, αλλά και περιέργεια, μιας και δεν μπορεί να διαβάσει τη σκέψη του. Παράλληλα, νιώθει και την ανάγκη να τον προστατέψει από τη ρατσιστική στάση των κατοίκων της πόλης απέναντι στα βαμπίρ. Στο μεταξύ ο αδελφός της Σούκι, ο Τζέισον, έχει συλληφθεί και είναι στη φυλακή ως ύποπτος για δολοφονία. Στο μπαρ που δουλεύει η Σούκι, έρχεται να δουλέψει και η φίλη της η Τάρα, της οποίας η μητέρα έχει πρόβλημα αλκοολισμού. Ο Μπιλ μπλέκεται σε ένα καβγά και η Σούκι τον υποστηρίζει. Τότε πέφτει και εκείνη θύμα ρατσιστικής επίθεσης. Ο Μπιλ τη σώζει και επουλώνει τα τραύματά της προσφέροντας λίγο από το αίμα του. Στη συνέχεια η Σούκι τον καλεί να γνωρίσει τους δικούς της, ενώ εκείνη συναντάει τους βαμπίρ φίλους του και εκείνοι γοητευμένοι, κάνουν κομπλιμέντα στη νεαρή σερβιτόρα. Ο Μπιλ τη διεκδικεί. Στο μεταξύ η Τάρα και ο Σαμ, ο ιδιοκτήτης του μπαρ που δουλεύουν τα κορίτσια, νοιώθουν μία αμοιβαία έλξη ο ένας για τον άλλο. Για άλλη μία φορά ο αδελφός της Σούκι, ο Τζέισον, συλλαμβάνεται για τη δολοφονία ενός βαμπίρ. Η Σούκι πιστεύει πως κάποιος άλλος κρύβεται πίσω από αυτές τις δολοφονίες και ζητάει τη βοήθεια του Μπιλ. Ο Μπιλ την πηγαίνει σε ένα μπαρ που συχνάζουν μόνο βαμπίρ και εκεί συναντάνε τον Έρικ, ένα βαμπίρ Βίκινγκ που διψάει για φρέσκο αίμα. Όμως, το αίμα των βαμπίρ προκαλεί παρενέργειες στον Τζέισον. Ο Μπιλ αποκαλύπτει για την προηγούμενη ζωή του λεπτομέρειες στους πιστούς της εκκλησίας. Τους αφηγείται τις περιπέτειές του όταν ήταν στρατιώτης στον εμφύλιο πόλεμο. Στο μεταξύ η Σούκι αποφασίζει να βγει ραντεβού με το αφεντικό της, τον Σαμ. Η Σούκι απομακρύνεται από τον Μπιλ, καθώς όλοι οι φίλοι και γνωστοί την κατηγορούν ότι κάνει παρέα με βαμπίρ. Ο Τζέισον υποφέρει από τις παρενέργειες του συνθετικού αίματος που δοκίμασε. Η Τάρα συνεχίζει να βγαίνει με τον Σαμ, ο οποίος όμως θέλει τη Σούκι. Ο Μπιλ μαθαίνει για τη δυσάρεστη κατάσταση που βρίσκεται η Σούκι και σκέφτεται να δράσει. Ο Τζέισον αρχίζει να έχει συμπτώματα στέρησης, ενώ μία κοπέλα, η Έιμι, τον βοηθάει να βρει αίμα. Στο μεταξύ μια ομάδα πολιτών επιτίθεται στον Μπιλ. Η κοπέλα που πρόσφερε το συνθετικό αίμα στον Τζέισον, επιχειρεί να του δείξει και την άλλη όψη της στέρησης. Η Σούκι πείθεται από τον Μπιλ και αποφασίζει να βοηθήσει τον σερίφη των βαμπίρ. Έρχεται η ώρα να πληρώσει και ο Μπιλ το τίμημα επειδή παραβίασε τον μυστικό κώδικα των βαμπίρ και ερωτεύτηκε μία θνητή. Πριν φύγει όμως, εκφράζει μία επιθυμία να προσέχει ο Σαμ τη Σούκι μέχρι να ηρεμήσει η κατάσταση. Στο μεταξύ η Τάρα σχεδιάζει να κάνει εξορκισμό, για να λυτρωθεί η μητέρα της από τα κακά πνεύματα. Ο Μπιλ δικάζεται από τα υπόλοιπα βαμπίρ της περιοχής. Ο Τζέισον και η Έιμι απάγουν ένα βαμπίρ, για να του ρουφήξουν το αίμα. Όμως, η πράξη τους αυτή θα έχει άσχημες συνέπειες. Ο Μπιλ πρέπει να πληρώσει για αυτό που έκανε, αλλά έχει να αντιμετωπίσει και κάποια απροσδόκητα αποτελέσματα. Ο Τζέισον ξαναβρίσκεται μπλεγμένος με το νόμο, ενώ η Σούκι και ο Σαμ προσπαθούν να βρουν τον δολοφόνο του βαμπίρ. Η Σούκι ανακαλύπτει πολλά κοινά στοιχεία μεταξύ των δολοφονιών και ο Μπιλ είναι δίπλα της, για να την προστατέψει. Ο Τζέισον, ύστερα από την άσχημη εμπειρία που είχε στη φυλακή, αποφασίζει να αλλάξει τη ζωή του.

 2ος κύκλος 
Ένας φόνος αναστατώνει την περιοχή του Μπον Τεμπς. Η σχέση της Σούκι με τον Μπιλ περνάει από μεγάλη δοκιμασία, όταν εκείνη μαθαίνει ότι ο Μπιλ είναι αναμεμιγμένος στη δολοφονία του θείου της Τζέσικα. Ο Τζέισον παίρνει κληρονομιά από τον παππού του και έτσι μπορεί να πληρώσει το ποσό στη σέκτα που προσηλυτίστηκε. Η Σούκι αναγκάζεται να αποδεχθεί ότι ο Μπιλ έχει υποχρέωση απέναντι στην έφηβη Τζέσικα και να ανεχτεί την ανώριμη συμπεριφορά της. Ο Τζέισον έχει κάνει καλή εντύπωση στους αρχηγούς της σέκτας, όχι όμως και στον συγκάτοικό του, που τον βλέπει ανταγωνιστικά. Η Σούκι δέχεται επίθεση από ένα μυστηριώδες πλάσμα και ο Μπιλ πρέπει να επιστρατεύσει τη βοήθεια του Έρικ για να τη σώσει. Στη σέκτα ο Τζέισον έχει κάποιες αμφιβολίες για τις "αντιβαμπιρικές" πεποιθήσεις της αίρεσης, όμως η Σάρα και ο Στιβ τον καθησυχάζουν με διάφορες υποσχέσεις. Στο μεταξύ η Σούκι για να απελευθερώσει τον Λαφαγιέτ, κάνει μία συμφωνία με τον Έρικ. Ο Μπιλ και η Σούκι ταξιδεύουν στο Ντάλας για να παραβρεθούν στην τελετή αναγνώρισης των βαμπίρ, όμως μία έκπληξη τους περιμένει. Η Μάριαν στήνει ένα πάρτυ γενεθλίων στο σπίτι της Σούκι, ενώ ο Λαφαγιέτ βρίσκεται στα χνάρια του Έρικ. Ο Τζέισον περνάει με θάρρος όλες τις δοκιμασίες της αίρεσης, ενώ η Σάρα τον επιβραβεύει για τις προσπάθειές του με ένα δώρο. Στο μεταξύ η Μάριαν αποφασίζει να κάνει μάγια σε όλο το προσωπικό του μαγαζιού. Ο Έρικ εκμυστηρεύεται στη Σούκι το μυστικό που τον συνδέει με τον Μπιλ από το παρελθόν και εκείνη οδηγείται σε κάποια συμπεράσματα. Η Σούκι και ο Χιούγκο, το αγόρι της Ίζαμπελ, αποφασίζουν να αναζητήσουν τον Γκόντρικ και ξεκινάνε μαζί γι'αυτή την επικίνδυνη αποστολή. Στο μεταξύ ο Μπιλ αναστατώνεται όταν αναγκάζεται να αντιμετωπίσει ένα βαμπίρ από το βίαιο παρελθόν του στο Ντάλας, το οποίο έρχεται να κλείσει παλιούς λογαριασμούς. Προδομένος από τη Δάφνη, ο Σαμ βρίσκεται σε δύσκολη θέση όταν αιχμαλωτίζεται από τη Μάριαν και τους συντρόφους της. Από την άλλη, η Σούκι είναι φυλακισμένη στο στρατόπεδο της αίρεσης "Φως της Ημέρας" και προσπαθεί με τις τηλεπαθητικές ικανότητές της να έρθει σε επαφή με το Μπιλ, τον οποίο όμως εμποδίζει η Λορένα. Η αιχμαλωσία της Σούκι έχει απρόβλεπτες εξελίξεις. Ο Έρικ φτάνει εκεί μετά από πρόσκληση του αρχηγού της σέκτας και πρέπει να αντιμετωπίσει τους οπαδούς της. Ο Τζέισον πληρώνει το χρέος του στα βαμπίρ, ενώ ο Γκόντρικ κάνει προσπάθειες να διαφωτίσει ορισμένους από τους στενοκέφαλους ακολούθους του. Ο εγωισμός του Έρικ έχει πληγωθεί και για αυτό αντιμετωπίζει κοροϊδευτικά τη Σούκι. Όμως, η αλλαγή της στάσης του αρχίζει να της κεντρίζει το ενδιαφέρον. Ο Μπιλ δυσαρεστείται από αυτή την εξέλιξη. Παράλληλα, ο Τζέισον και η Σούκι έρχονται πιο κοντά, όταν συνειδητοποιούν τι πέρασαν εξαιτίας της έχθρας των Νιούλις στην πρόσφατη περιπέτεια τους. Η Σούκι, ο Μπιλ και ο Τζέισον επιστρέφουν στο Μπον Τεμπς και διαπιστώνουν ότι η Μάριαν έχει κάνει όλη την πόλη άνω - κάτω. Η Σούκι προσπαθεί να πλησιάσει την Τάρα και να τη βοηθήσει να βγει από το αδιέξοδο στο οποίο βρίσκεται. Ο Μπιλ ανακαλύπτει ότι οι παραδοσιακές τεχνικές των βαμπίρ δεν είναι αποτελεσματικές για την αντιμετώπιση της Μάριαν. Όταν η κατάσταση γίνεται ανεξέλεγκτη στο Μπον Τεμπς, ο Μπιλ ζητάει την καθοδήγηση της Βασίλισσας των βαμπίρ, Σόφι Αν. Εκείνη όμως αρνείται να του δώσει τη συμβουλή της, αν πρώτα αυτός δεν εξασκηθεί στην τέχνη της υπομονής. Στο μεταξύ η Σούκι και ο Λαφαγιέτ ανακαλύπτουν ότι η ευθύνη που έχουν αναλάβει να προστατεύουν την Τάρα από τον εαυτό της, δεν είναι καθόλου εύκολη υπόθεση. Το χάος στο Μπον Τεμπς είναι πλέον εκτός ελέγχου και επιδεινώνεται ακόμα περισσότερο όταν η Μάριαν τελεί την τελευταία της θυσία. Σε αυτή την αιματηρή τελετή έχει επιλέξει τη Σούκι να συμμετέχει ως παράνυφη. Ο Σαμ, στην προσπάθειά του να σώσει τη Σούκι και την πόλη, αναγκάζεται να συμμαχήσει με τον Μπιλ και να σκοτώσει τη Μάριαν.

 3ος κύκλος 
Η Σούκι Στάκχαουζ έχει πλέον μεγάλη πείρα από τον κόσμο του υπερφυσικού, αφού αγαπάει τρελά ένα βαμπίρ, τον Μπιλ. Τώρα τελευταία όμως, εκείνος είναι αλλού - σε μια άλλη μακρινή πολιτεία, για την ακρίβεια. Το μοχθηρό και αισθησιακό αφεντικό του, ο Έρικ, υποψιάζεται πού μπορεί να τον βρει. Στο μεταξύ η Τάρα κάνει απόπειρα αυτοκτονίας ύστερα από τον άδικο θάνατο του Εγκ, ενώ άνθρωποι και βαμπίρ προσπαθούν να επιβιώσουν. Ο Μπιλ καταφέρνει να αποδράσει και φτάνει στο σπίτι του αρχηγού των βαμπίρ στο Μισισιπή. Σκοπός του αρχηγού είναι να αναλάβει την εξουσία της Λουιζιάνα. Στο μεταξύ ο Έρικ βρίσκει τη Σούκι και προσπαθεί να την προστατέψει από τους λυκάνθρωπους που έχουν γεμίσει την πόλη. Η Σούκι συνεχίζει να αναζητά τον Μπιλ, αυτή τη φορά με την προστασία του Αλσίντ, ενός λυκάνθρωπου που προσέλαβε ο Έρικ για να την προσέχει στην αναζήτηση της. Ο Φράκλιν, ο βρικόλακας που θέλει να μεταμορφώσει την Τάρα σε βαμπίρ και να την κάνει σύζυγό του, προσπαθεί να βγάλει την Τζέσικα από τη μέση για να έχει το πεδίο ελεύθερο. Η Σούκι πηγαίνει με τον Αλσίντ σε παραδοσιακούς αρραβώνες βαμπίρ. Θέλει να δει από κοντά την εκλεκτή του καινούργιου της προστάτη. Ο Έρικ που έχει αναλάβει να φέρει πίσω τον Μπιλ, πιέζεται ακόμα περισσότερο. Ο Φράκλιν φεύγει για μία βόλτα με την Τάρα και επιχειρεί να τη διεκδικήσει με βίαιο τρόπο, εκείνη όμως αντιστέκεται και προσπαθεί να σωθεί από τα δόντια του. Ο Φράνκλιν, αφού ξεγελά την Τάρα, την οδηγεί στο σπίτι του Ράσελ απειλώντας την ότι θα την κάνει γυναίκα του με το ζόρι και θα τη μυήσει στον κόσμο των βρικολάκων. Στη συνέχεια η Σούκι κινδυνεύει, αφού ο Ράσελ την έχει εντοπίσει και θέλει για άλλη μία φορά να της κάνει κακό. Ο Μπιλ προσπαθεί να ξεφύγει, αλλά οι ψυχές που τον κυνηγούν από το παρελθόν απειλούν να τον εξοντώσουν. Ο Μπιλ κινδυνεύει αυτή τη φορά από τη Λορένα, την πρώην ερωμένη του που θέλει να πάρει εκδίκηση ύστερα από χιλιάδες χρόνια. Με τις οδηγίες του Ράσελ να σκοτώσει τον Μπιλ, η Λορένα τον αιχμαλωτίζει και βάζει δύο βαμπίρ να του πιουν όλο το αίμα. Ο Μπιλ δεν ξέρει αν θα τα καταφέρει, αφού το παρελθόν του ζωντανεύει μπροστά στα μάτια του. Η Σούκι πλησιάζει στην περιοχή που είναι φυλακισμένος ο Μπιλ και τελευταία στιγμή τον σώζει από τα διαβολικά δόντια της Λορένα . Με τις υπερφυσικές ικανότητές της το σώμα της Λορένα ανατινάζεται και φεύγει από τον κόσμο των βαμπίρ. Ο Μπιλ πια είναι ελεύθερος από τη δαιμονισμένη ψυχή που τον κυνηγούσε χρόνια. Η Σούκι όμως έχει αμφιβολίες για τον Μπιλ. Τρομαγμένη και απογοητευμένη, η Σούκι προβληματίζεται για τη σχέση της με τον Μπιλ. Η Σόφι Αν μετακομίζει σε μία νέα κατοικία και ο Αλσίντ έχει να αντιμετωπίσει μία νέα ανάγκη της οικογένειάς του. Η Τάρα υποφέρει και είναι εξαντλημένη. Η κατάσταση είναι εκτός ελέγχου. Οι άνθρωποι και τα βαμπίρ δεν μπορούν πια να συνυπάρξουν. Ο Ράσελ νιώθει προδομένος και θέλει να πάρει εκδίκηση και από τους ανθρώπους και από τα βαμπίρ. Η Τάρα βρίσκει ένα νέο σύμμαχο και η Σούκι μπαίνει σε μία νέα οικογένεια που της δίνει ελπίδες για το μέλλον της. Η σχέση της με τον Μπιλ περνάει μεγάλη κρίση. Ο Μπιλ προσπαθεί να προφυλάξει τη Σούκι από τους κινδύνους που της επιφυλάσσει ο Ράσσελ. Ο Σαμ υποφέρει από αλλεπάλληλες κρίσεις οργής, ενώ το παρελθόν του επιστρέφει πιο σκοτεινό και βίαιο από ποτέ. Ο Έρικ παίρνει αυστηρές προφυλάξεις για να σώσει το μέλλον του. Ο αγώνας συμβίωσης μεταξύ ανθρώπων και βαμπίρ παίρνει μία νέα τροπή. Η Σούκι θέλει να διώξει τα δαιμονικά πλάσματα πρώτα από το σπίτι της και στη συνέχεια από τη ζωή της. Ο Ράσσελ που θαυμάζει τις υπερφυσικές ικανότητές της, θέλει να τη μυήσει στον κόσμο των βαμπίρ ενώ ο Μπιλ και ο Έρικ συνεχίζουν να διεκδικούν τη Σούκι. Κάτι ανατρεπτικό όμως συμβαίνει. Η Σούκι βλέπει ένα όραμα. Μία τρυφερή γυναικεία φιγούρα την αγκαλιάζει και την καλεί σε έναν νέο κόσμο, πιο μαγικό, πιο φωτεινό. Είναι ο φύλακας άγγελός της που θα την οδηγήσει σε νέες εμπειρίες και θα ξεκινήσει μία νέα ζωή.

 4ος κύκλος 
Μια οργάνωση μαγισσών, με επικεφαλής την Μάρνι, αποτελεί απειλή για τους βρικόλακες όταν ανακαλύπτουν πως οι μάγισσες εργάζονται στο νεκρομαντείο. Η Σούκι επιστρέφει στο Μπον Τεμπς μετά από ένα χρόνο (παρόλο που ήταν για λίγα λεπτά στην Fairie Land) και βρίσκει τον Μπιλ να είναι ο νέος βασιλιάς της Λουιζιάνα. Καθώς η σειρά εξελίσσεται, μια ισχυρή Νεκρομάντισα από τον 16ο αιώνα, η Αντόνια, διαθέτει το σώμα της Μάρνιε, προκειμένου να εκδικηθεί για όλα τα βαμπίρ. Η Σούκι ξεκινά ένα ειδύλλιο με τον Έρικ που έχει αμνησία και οφείλεται σε ένα ξόρκι που του είχε ρίξει η Αντόνια μέσω της Μάρνιε. Η μάγισσα Αντόνια συνειδητοποιεί τελικά την αδικία που έχει προκαλέσει σε αθώους ανθρώπους και αποφασίζει να σταματήσει. Ωστόσο, η Μάρνιε, εθισμένη στην εξουσία από την Αντόνια, τη δεσμεύει παρά τη θέλησή της και αποκτά τις δυνάμεις της. Ο Λαφαγιέτ εισάγεται στο κόσμο της μαγείας. Ο Αλσίντ έχει ταραγμένη σχέση με την Ντέμπι και οικογενειακά πρόβλημα με τον Σαμ. Ο Τζέισον και ο Χόιτ κάνουν ερωτικό τρίγωνο με την Τζέσικα. Το φινάλε είναι μια σειρά από δραματικές στιγμές, όπως μια προειδοποίηση από το φάντασμα του Ρενέ ότι ο Τέρι θα προκαλέσει στην Αρλίν πρόβλημα, η διαφυγή του Ράσελ Έτζιγκτον, η επανεμφάνιση του Στιβ Νιούλιν ως βρικόλακας και ο θάνατος της Τάρα.

 5ος κύκλος 
Ο Μπιλ και ο Έρικ συλλαμβάνονται από τις Αρχές βρικολάκων μετά τη δολοφονία της Ναν Φλάναγκαν. Οι δύο είναι καταδικασμένοι σε θάνατο από τον Φύλακα Ρόμαν, πριν αποκαλύψουν πως ο Ράσελ Έτζιγκτον είναι ζωντανός και ελεύθερος μετά από την απελευθέρωσή του από μια μυστηριώδη βαμπίρ. Με τη βοήθεια της Σούκι και του Αλσίντ, η ομάδα ανακαλύπτει την κρυψώνα του και τον φέρνει στις Αρχές. Η Τάρα γίνεται βαμπίρ, ενώ ο Τέρι μαθαίνει ότι είναι καταραμένος μετά τη διάπραξη ενός τρομερού εγκλήματος κατά τη διάρκεια του πολέμου στη Μέση Ανατολή. Εν τω μεταξύ, η Σούκι μαθαίνει ότι οι δυνάμεις της είναι περιορισμένες και θέλει να έχει μια φυσιολογική ζωή. Ο Τζέισον ανακαλύπτει πως οι γονείς του δολοφονήθηκαν από ένα βαμπίρ και ψάχνει να το βρει. Ο Λαφαγιέτ προσπαθεί να ασχοληθεί με τις δυνάμεις που παρέχονται σ'αυτόν από τον Χέσους. Ο Ράσελ, μαζί με την βοήθεια της Νόρας, "αδελφής" του Έρικ και της Σαλώμης, επαναπροσδιορίζουν τις αξίες των ανθρώπων. Η σεζόν τελειώνει με τον Μπιλ να πίνει το αίμα της Λίλιθ μπροστά στη Σούκι και στον Έρικ. Καταρρέει σε μια λίμνη αίματος και λίγο μετά, ένας γυμνός Μπιλ "αναδύεται από το αίμα", ως ένα ακόμη πιο ισχυρό βαμπίρ της Λίλιθ ("Μπίλιθ"). Έκπληκτος ο Έρικ, φωνάζει στη Σούκι να τρέξει μακριά.

 6ος κύκλος 
Παρακολουθούμε τις αυξανόμενες ικανότητες του Μπίλιθ, ο οποίος τώρα μπορεί να δει και το μέλλον. Η Σούκι και ο Τζέισον αναζητούν τον Γουόρλου, τον βαμπίρ-νεράιδο που είναι υπεύθυνος για το θάνατο των γονιών τους. Ο κυβερνήτης της Λουιζιάνα φτιάχνει μια φόρμουλα με ιό της ηπατίτιδας V που προσθέτει στο True Blood, για να εξαλείψει ολόκληρο το έθνος των βαμπίρ. Στον αγώνα του έχει σύμμαχο την Σάρα Νιούλιν. Ο Έρικ σκοτώνει τον Γουόρλου, ενώ ο Μπιλ συνέρχεται από την επίδραση της Λίλιθ. Έτσι προσπαθεί να σώσει τους βρικόλακες με το αίμα του και να ξανακερδίσει τη Σούκι.

 7ος κύκλος 
Το Μπον Τεμπς τρομοκρατείται από βαμπίρ που έχουν μολυνθεί από τον ιό της ηπατίτιδας V. Τα υγιή βαμπίρ προστατεύουν τους ανθρώπους, με αντάλλαγμα αυτοί να τα ταΐζουν με το αίμα τους. Ο Λαφαγιέτ τα φτιάχνει με το βρικόλακα Τζέιμς. Ο Σαμ φεύγει με τη Νικόλ για το Σικάγο, ώστε να μεγαλώσουν την κόρη τους με ασφάλεια. Ο Έρικ μολύνεται και μαζί με την Πάμελα ψάχνουν τη Σάρα, όπως και η ομάδα Γιάκουζα, που της χάλασε την επιχείρηση με το True Blood. Συμμαχούν, βρίσκουν τη Σάρα και ξεκινούν μια νέα επιχείρηση με το αίμα της, που είναι το αντίδοτο για τον ιό και γιατρεύει τον Έρικ. Εκείνος σκοτώνει την ομάδα Γιάκουζα, χρησιμοποιεί τη Σάρα για να φτιάξει το "New Blood" κατά της ηπατίτιδας V, ενώ η Πάμελα την εκμεταλλεύεται οικονομικώς στο υπόγειο της Φανγκτέζια, κάνοντάς την να τρελαθεί. Ο Χόιτ επιστρέφει από την Αλάσκα για την κηδεία της μητέρας του και νιώθει μια ακατανίκητη έλξη για την Τζέσικα. Εκείνη του αποκαλύπτει την αλήθεια για το θάμπωμα που την υποχρέωσε να του κάνει ώστε να την ξεχάσει, τα ξαναφτιάχνουν και παντρεύονται από τον Άντι. Η Σούκι άθελά της κολλά τον Μπιλ ηπατίτιδα V που είναι καλπάζουσα, λόγω του ότι είναι νεράιδα. Εκείνος αρνείται να γιατρευτεί από τη Σάρα και προσπαθεί να κλείσει όλες τις εκκρεμότητες που έχει πριν πεθάνει. Ζητά από τη Σούκι να πάρει μια εξαιρετικά δύσκολη απόφαση και να τον σκοτώσει, ώστε αυτή να μείνει ελεύθερη για να κάνει οικογένεια, πράγμα που γίνεται. Ο Τζέισον παντρεύεται την Μπρίτζετ, πρώην κοπέλα του Χόιτ, ενώ ο 7ος κύκλος κλείνει με όλους τους πρωταγωνιστές γύρω από ένα τραπέζι και τη Σούκι έγκυο, δίπλα στον άντρα της, όπως ακριβώς την είχε ονειρευτεί ο Μπιλ.

 Επισκόπηση 

Κύκλος Επεισόδια  Πρεμιέρα  ΦινάλεΠρώτος 12 7 Σεπτεμβρίου 2008  23 Νοεμβρίου 2008Δεύτερος 12 14 Ιουνίου 2009 13 Σεπτεμβρίου 2009Τρίτος 12 13 Ιουνίου 2010 12 Σεπτεμβρίου 2010Τέταρτος 12 26 Ιουνίου 2011 11 Σεπτεμβρίου 2011Πέμπτος 12 10 Ιουνίου 2012 26 Αυγούστου 2012Έκτος 10 16 Ιουνίου 2013 18 Αυγούστου 2013 Έβδομος 10 22 Ιουνίου 2014  24 Αυγούστου 2014

 Παραλειπόμενα 
Η σειρά κατηγορήθηκε από τους συντηρητικούς για τις πολλές σκηνές βίας και σεξ που είχε, καθώς και για προσβολή/αλλοίωση της χριστιανικής θρησκείας και ιστορίας.

Το πρωταγωνιστικό ζευγάρι Σούκι-Μπιλ γνωρίστηκε στη σειρά και έγινε ζευγάρι και στη ζωή από το 2010, αφού η Anna Paquin παντρεύτηκε τον Stephen Moyer και έκαναν δίδυμα.

Το τέλος της σειράς άφησε μια πικρή γεύση στους φαν της ανά τον κόσμο και την ελπίδα μέχρι σήμερα ότι θα βγει άλλος ένας κύκλος, όπου θα επιστρέφει ζωντανός ο Μπιλ για να παντρευτεί την Σούκι.

 Παραπομπές 

 Εξωτερικοί σύνδεσμοι 

 Επίσημη ιστοσελίδα (αγγλικά)

Κατηγορία:Αμερικανικές τηλεοπτικές σειρές
Κατηγορία:Έργα με θέμα τον ρατσισμό
Κατηγορία:Διάκριση στη μυθοπλασία
Κατηγορία:Βαμπίρ στην ποπ κουλτούρα
Κατηγορία:Φεμινιστικά έργα
Κατηγορία:Τηλεοπτικές σειρές του HBO